15/02/2017 | Administración LocalMunicipal
Porto do Son
Aprobación definitiva de modificación de ordenanza municipal

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da modificación da Ordenanza pola que se establecen as bases reguladoras das axudas de emerxencia social, unha vez que se elevou a definitivo o acordo de aprobación inicial adoptado polo Pleno da Corporación o 9 de xaneiro de 2014, e que é do seguinte teor literal: 1º.- O artigo 4 da ordenanza queda redactado do seguinte teor: “Artigo 4.- Requisitos dos beneficiarios. - Ser maior de idade ou menor emancipado/a. - Estar empadroado e ter residencia efectiva no Concello de Porto do Son de forma ininterrompida alomenos con seis meses de antigüidade no momento da solicitude. - Acreditar a situación de necesidade urxente. - Que a axuda que se solicita teña un carácter complementario dentro dunha intervención social iniciada dende o departamento de servizos sociais coa persoa solicitante e a súa unidade familiar, constituíndo un apoio para a consecución dos obxectivos establecidos nesta intervención. - Que a unidade familiar non dispoña dos ingresos suficientes para afrontar os gastos derivados da situación emerxencia, segundo establecido na táboa que a continuación se presenta. O IPREM de referencia será o IPREM anual formado por 14 pagas. Para o cálculo teranse en conta os ingresos que perciba no momento da solicitude a persoa solicitante ou as persoas que constitúan a unidade familiar en concepto de retribucións, rendas, prestacións, axudas, subsidios por calquera outro concepto. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social. - Dada a natureza das axudas de emerxencia social, o beneficiario queda exento de cumprir o requisito de atoparse ao corrente nas súas obrigas tributarias e coa Seguridade Social e de non ser debedor doutra axuda por motivo do seu reintegro.2º.- O apartado 2 do artigo 7 da ordenanza queda redactado do seguinte teor: “7.2.- Presentación de solicitudes: O procedemento iniciarase mediante impreso de solicitude, segundo modelo oficial (anexo I), presentado no rexistro do Concello coa debida documentación relativa a todos os membros da unidade familiar: – Fotocopia do DNI/NIE e/ou do libro de familia se é o caso. – Declaración da renda do último exercicio ou certificado de imputación de rendas. – Xustificantes dos ingresos económicos actuais a través da documentación que o órgano instrutor estime oportuno. – Xustificación documental da necesidade pola que presenta a solicitude (orzamento do gasto, factura pendente de pago, prescrición médica, etc.). – Compromiso de destinar a axuda para a finalidade para a que é concedida. – Declaración das axudas recibidas polos mesmos conceptos no ano en curso. – Autorización para a comprobación dos datos económicos do beneficiario. – Outros documentos específicos que o/a traballador/a social considere necesarios para a correcta valoración da solicitude. Ante unha situación de extrema urxencia que requira dunha intervención inmediata e, previo informe do/a traballador/a social poderá eximirse da presentación dun o máis documentos que deben achegarse coa solicitude agás esta última.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Luis Eloy Gorotiza Sajid Son, 9 de febreiro de 2017. O Alcalde- Presidente, Asdo. José Luis Oujo Pouso.